techiaith/cofnodycynulliad_en-cy huggingface dataset:
English: Thank you very much, Presiding Officer. During First Minister's questions last week, I answered a question on the rail strikes. Network Rail has since shared further details about their actions during the strike. They confirmed that no staff had been relocated from Wales. I wrote to the leader of the opposition on 24 June explaining that, and subsequently, with the agreement of Network Rail, I shared the letter with you and the leader of the opposition. I will place a copy in the library for Members. I am happy, of course, for the record to reflect this. Thank you.
Welsh: Diolch yn fawr, Llywydd. Wythnos diwethaf, yn ystod cwestiynau'r Prif Weinidog, ymatebais i gwestiynau ar y streiciau rheilffyrdd. Yn dilyn hynny, rhoddodd Network Rail fanylion pellach ar ei weithredoedd yn ystod y streic. Cadarnhaodd nad oedd unrhyw staff wedi eu hadleoli o Gymru. Ysgrifennais at arweinydd yr wrthblaid ar 24 Mehefin yn esbonio hynny. Wedi hynny, gyda chytundeb Network Rail, rhennais y llythyr gyda chi ac arweinydd yr wrthblaid. Byddaf yn rhoi copi yn y llyfrgell i'r Aelodau. Rwy'n hapus, wrth gwrs, i'r cofnod adlewyrchu hyn. Diolch yn fawr.
English: Llywydd, I thank the Member for that question. Our five-year national strategy, published last month, sets out the Welsh Government's commitments for supporting victims of domestic abuse and other forms of violence. Its six objectives aim to ensure comprehensive support for victims, wherever they live in Wales.
Welsh: Llywydd, diolch i'r Aelod am y cwestiwn yna. Mae ein strategaeth genedlaethol bum mlynedd, a gyhoeddwyd fis diwethaf, yn nodi ymrwymiadau Llywodraeth Cymru i gefnogi dioddefwyr cam-drin domestig a mathau eraill o drais. Nod ei chwe amcan yw sicrhau cefnogaeth gynhwysfawr i ddioddefwyr, lle bynnag y maen nhw'n byw yng Nghymru.
English: I thank you for your answer, First Minister. Yesterday, I launched a report on support services for children and young people who experience violence and abuse at home. Domestic violence doesn't just affect the adults involved; around one in five children are impacted, and the law recognises them as victims in their own right. But there's an urgent need for tailored support for them because, without early support, it can lead to a lifetime of adverse impacts. So, I commissioned Welsh Women's Aid to audit provisions across Wales, and what we found is a postcode lottery. So, I'd be most grateful if you would read our report and discuss our findings and recommendations with Cabinet colleagues. The Minister for Social Justice spoke at the launch and has been very supportive. Julie Morgan and Lynne Neagle, Jeremy Miles and Jayne Bryant have all engaged with the project too. So, it would be good to have the Welsh Government's input at every single level.
Welsh: Diolch i chi am eich ateb, Prif Weinidog. Ddoe, lansiais adroddiad ar wasanaethau cymorth i blant a phobl ifanc sy'n gweld trais a cham-drin gartref. Nid yw trais domestig yn effeithio ar yr oedolion dan sylw yn unig; effeithir ar tua un o bob pump o blant, ac mae'r gyfraith yn eu cydnabod fel dioddefwyr yn eu rhinwedd eu hunain. Ond mae angen dybryd am gymorth wedi'i deilwra ar eu cyfer oherwydd, heb gymorth cynnar, gall arwain at oes o effeithiau andwyol. Felly, comisiynais Cymorth i Fenywod Cymru i archwilio darpariaethau ledled Cymru, a'r hyn y gwnaethom ei ganfod yw loteri cod post. Felly, byddwn yn ddiolchgar iawn pe baech yn darllen ein hadroddiad ac yn trafod ein canfyddiadau a'n hargymhellion gyda chyd-Weinidogion yn y Cabinet. Siaradodd y Gweinidog Cyfiawnder Cymdeithasol yn y lansiad ac mae wedi bod yn gefnogol iawn. Mae Julie Morgan a Lynne Neagle, Jeremy Miles a Jayne Bryant i gyd wedi ymgysylltu â'r prosiect hefyd. Felly, byddai'n dda cael mewnbwn Llywodraeth Cymru ar bob lefel unigol.
English: Well, Llywydd, I congratulate Joyce Watson on her use of the facility that the Commission makes available to Members to be able to carry out research in issues of local and, in her case, of national significance. I have my copy of the report with me, so, of course, I'm very keen that it should be widely read. It will certainly be discussed by Cabinet colleagues. It includes a series of conclusions from the research and, very importantly, a series of practical actions that it suggests the Welsh Government and others could take to make sure that children who are victims of domestic abuse receive the help and the support that they need.
Welsh: Wel, Llywydd, rwy'n llongyfarch Joyce Watson ar ei defnydd o'r cyfleuster y mae'r Comisiwn yn ei ddarparu er mwyn i Aelodau allu cynnal ymchwil i faterion o arwyddocâd lleol ac, yn ei hachos hi, o arwyddocâd cenedlaethol. Mae gen i gopi o'r adroddiad, felly, wrth gwrs, rwy'n awyddus iawn iddo gael ei ddarllen yn eang. Bydd yn sicr yn cael ei drafod gan gyd-Weinidogion yn y Cabinet. Mae'n cynnwys cyfres o gasgliadau o'r ymchwil ac, yn bwysig iawn, cyfres o gamau ymarferol y mae'n awgrymu y gallai Llywodraeth Cymru ac eraill eu cymryd i sicrhau bod plant sy'n dioddef cam-drin domestig yn cael y cymorth a'r gefnogaeth sydd eu hangen arnyn nhw.
English: During the passage of the Violence against Women, Domestic Abuse and Sexual Violence (Wales) Act 2015, I moved amendments calling for the national strategy to include provision of at least one perpetrator programme, noting that Choose2Change was the only then current Respect-accredited programme in Wales. Questioning your predecessor First Minister in 2016, I referred to this and stated that the then Minister, although not accepting the need to include reference to perpetrator programmes, committed the Welsh Government then to gathering further evidence on taking forward pre-custodial perpetrator programmes. I asked him what action his Government was taking to facilitate that. He responded: 'these are issues being taken forward by the ministerial advisory group and, of course, via the strategy.' So, what specific action has your Government therefore taken since, where your second violence against women, domestic abuse and sexual violence national strategy, published last month, six years later, refers only to the Welsh Government's intention to build on the work already done in this area by increasing our collective focus on these individuals?
Welsh: Yn ystod hynt Deddf Trais yn erbyn Menywod, Cam-drin Domestig a Thrais Rhywiol (Cymru) 2015, cynigiais welliannau yn galw am i'r strategaeth genedlaethol gynnwys darparu o leiaf un rhaglen i gyflawnwyr, gan nodi mai Choose2Change oedd yr unig raglen a achredwyd gan Respect yng Nghymru ar y pryd. Wrth holi eich rhagflaenydd Prif Weinidog yn 2016, cyfeiriais at hyn a dywedais fod y Gweinidog ar y pryd, er nad oedd yn derbyn yr angen i gynnwys cyfeiriad at raglenni cyflawnwyr, wedi ymrwymo Llywodraeth Cymru wedyn i gasglu rhagor o dystiolaeth ar ddatblygu rhaglenni cyflawnwyr cyn carcharu. Gofynnais iddo ba gamau yr oedd ei Lywodraeth yn eu cymryd i hwyluso hynny. Ymatebodd: 'mae'r rhain yn faterion sy'n cael eu datblygu trwy gyfrwng grŵp cynghori'r Gweinidog ac, wrth gwrs, drwy'r strategaeth.' Felly, pa gamau penodol y mae eich Llywodraeth wedi'u cymryd ers hynny, pan fo eich ail strategaeth genedlaethol o ran trais yn erbyn menywod, cam-drin domestig a thrais rhywiol, a gyhoeddwyd y mis diwethaf, chwe blynedd yn ddiweddarach, yn cyfeirio at fwriad Llywodraeth Cymru i adeiladu ar y gwaith a wnaed eisoes yn y maes hwn drwy gynyddu ein gwaith o ganolbwyntio ar y cyd ar yr unigolion hyn?
English: Llywydd, I think the Member makes some important points, and he's right to say that the renewed strategy seeks to build on the progress that has already been made; it would not be possible to build on progress if progress had not already happened during the first five years. I referred in my answer to Joyce Watson to the six objectives of the renewed five-year national strategy. The third of those objectives deals directly with the matters that the Member has raised this afternoon. So, of course the strategy has a focus on perpetrators of domestic violence, of course the strategy intends that those people should face up to the responsibilities for their own actions, but it also sets out ways in which practical programmes can be mobilised to help people who wish to reform and to place their lives on a different and better basis.
Welsh: Llywydd, rwy'n credu bod yr Aelod yn gwneud rhai pwyntiau pwysig, ac mae'n iawn iddo ddweud bod y strategaeth newydd yn ceisio adeiladu ar y cynnydd sydd eisoes wedi'i wneud; ni fyddai'n bosibl adeiladu ar gynnydd pe na bai cynnydd eisoes wedi digwydd yn ystod y pum mlynedd cyntaf. Cyfeiriais yn fy ateb i Joyce Watson at chwe amcan y strategaeth genedlaethol bum mlynedd newydd. Mae'r trydydd o'r amcanion hynny'n ymdrin yn uniongyrchol â'r materion y mae'r Aelod wedi'u codi y prynhawn yma. Felly, wrth gwrs, mae'r strategaeth yn canolbwyntio ar y rhai sy'n cyflawni trais domestig, wrth gwrs mae'r strategaeth yn bwriadu i'r bobl hynny wynebu'r cyfrifoldebau am eu gweithredoedd eu hunain, ond mae hefyd yn nodi ffyrdd y gellir rhoi rhaglenni ymarferol ar waith i helpu pobl sy'n dymuno diwygio a rhoi eu bywydau ar seiliau gwahanol a gwell.
English: Prif Weinidog, I also commend the work of Joyce Watson - the tireless work she's done in this field since her election in 2007. And I'm sure she'll be pleased that I've also read the report, so that's two of us, Prif Weinidog, who have read it, and I'm sure many others have also. We have made some very important steps with regard to victim care, with the establishment of the victims commissioner in 2019 and the domestic abuse commissioner in the same year. However, a mother of a murdered child asked me recently why haven't we got a Welsh victims commissioner, somebody much closer to us. So, do you think, Prif Weinidog, that we should have a Welsh victims commissioner that is answerable to this place rather than the Home Office? Diolch yn fawr.
Welsh: Prif Weinidog, rwyf i hefyd yn cymeradwyo gwaith Joyce Watson - y gwaith diflino y mae wedi'i wneud yn y maes hwn ers ei hethol yn 2007. Ac rwy'n siŵr y bydd hi'n falch fy mod i hefyd wedi darllen yr adroddiad, felly dyna ddau ohonom, Prif Weinidog, sydd wedi ei ddarllen, ac rwy'n siŵr bod llawer o rai eraill wedi gwneud hynny hefyd. Rydym wedi cymryd rhai camau pwysig iawn o ran gofal dioddefwyr, gyda sefydlu'r comisiynydd dioddefwyr yn 2019 a'r comisiynydd cam-drin domestig yn yr un flwyddyn. Fodd bynnag, gofynnodd mam i blentyn a lofruddiwyd i mi'n ddiweddar pam nad oes gennym gomisiynydd dioddefwyr yng Nghymru, rhywun yn llawer agosach atom. Felly, a ydych yn credu, Prif Weinidog, y dylem fod â chomisiynydd dioddefwyr yng Nghymru sy'n atebol i'r lle hwn yn hytrach na'r Swyddfa Gartref? Diolch yn fawr.
English: Llywydd, as a Government, we've worked closely with the victims commissioner, Vera Baird QC. I think she has done a very effective job. She has shown a real interest in what happens in Wales. And I think that that system has so far served us well. Of course, we are always open to ways in which the system can be improved, but I think that this is one of those aspects where - . And I would pay particular tribute to the current postholder, because of the energy and the commitment and the interest that she shows in devolved as well as non-devolved areas. I think that we've had a good service from that commissioner, and, at the moment, I think our views are that we should continue to make the most of the service that we receive.
Welsh: Llywydd, fel Llywodraeth, rydym wedi gweithio'n agos gyda'r comisiynydd dioddefwyr, Vera Baird QC. Rwy'n credu ei bod wedi gwneud gwaith effeithiol iawn. Mae hi wedi dangos diddordeb gwirioneddol yn yr hyn sy'n digwydd yng Nghymru. Ac rwy'n credu bod y system honno wedi ein gwasanaethu'n dda hyd yma. Wrth gwrs, rydym bob amser yn agored i syniadau am ffyrdd o wella'r system, ond rwy'n credu mai dyma un o'r agweddau hynny lle - . Ac rwy'n talu teyrnged arbennig i ddeiliad presennol y swydd, oherwydd yr egni a'r ymrwymiad a'r diddordeb y mae'n eu dangos mewn meysydd datganoledig yn ogystal â meysydd nad ydyn nhw wedi'u datganoli. Rwy'n credu ein bod wedi cael gwasanaeth da gan y comisiynydd, ac ar hyn o bryd, rwy'n credu mai ein barn ni yw y dylem barhau i fanteisio i'r eithaf ar y gwasanaeth a gawn.
English: Good afternoon, First Minister. It was excellent to hear you on the radio this morning too. And may I also thank Joyce Watson for the work that she has done in this field?
Welsh: Prynhawn da, Prif Weinidog. Gwych eich clywed chi ar y radio y bore yma hefyd. A gaf i hefyd ddweud 'diolch' wrth Joyce Watson am y gwaith y mae hi wedi ei wneud yn y maes yma?
English: Can I just bring the focus back to children and child protection? They are, as you've said, and as Joyce has said as well, other victims of domestic abuse that we need to have at the forefront of our minds. I want to pay tribute to all of those who are working to protect children - our midwives, our health visitors, our schoolteachers, those working in education, and our social workers as well. As you know, I have a degree of experience in working in social work, and I really just wanted to ask you how the Welsh Government is making sure that our social workers here in Wales are having the resources that they need to support them, and that we as a Senedd are responsible for monitoring and supporting them in the work that they do? Diolch yn fawr iawn.
Welsh: A gaf i droi'r sylw yn ôl at blant ac amddiffyn plant? Maen nhw, fel yr ydych chi wedi ei ddweud, ac fel y mae Joyce wedi ei ddweud hefyd, yn ddioddefwyr eraill cam-drin domestig y mae angen i ni eu rhoi ar flaen ein meddyliau. Hoffwn dalu teyrnged i bawb sy'n gweithio i amddiffyn plant - ein bydwragedd, ein hymwelwyr iechyd, ein hathrawon ysgol, y rhai sy'n gweithio ym maes addysg, a'n gweithwyr cymdeithasol hefyd. Fel y gwyddoch, mae gen i rywfaint o brofiad o weithio ym maes gwaith cymdeithasol, ac roeddwn i'n awyddus iawn i ofyn i chi sut y mae Llywodraeth Cymru yn sicrhau bod ein gweithwyr cymdeithasol yma yng Nghymru yn cael yr adnoddau sydd eu hangen arnyn nhw i'w cefnogi, a'n bod ni fel Senedd yn gyfrifol am eu monitro a'u cefnogi yn y gwaith y maen nhw'n ei wneud? Diolch yn fawr iawn.
English: Llywydd, I thank Jane Dodds. Of course, I agree with everything that she said about the work that people do on the front line, particularly those working in the challenging and difficult area of looking after children.
Welsh: Llywydd, diolch i Jane Dodds. Wrth gwrs, dwi'n cytuno â phopeth roedd hi'n dweud am y gwaith y mae pobl yn ei wneud yn y rheng flaen, yn enwedig pobl sy'n gweithio ym maes anodd a heriol gofal plant.
English: I think the point that Jane Dodds made is an important one, Llywydd. This is the responsibility of all public servants who come into contact with children who show evidence of themselves having been affected by the experience of domestic violence. On the objectives that I referred to of the national strategy, the fifth of the six objectives focuses on the training needs of the workforce, to make sure that people who we ask to do these difficult jobs have the training that they need, have the resources that they need, and, in line with the fourth objective of the plan, to enable them to move their activity upstream, as we would say, so that they are able to focus more on early intervention and prevention, rather than having to arrive as an ambulance service, trying to rescue children from the experiences that will already have affected them.
Welsh: Rwy'n credu bod y pwynt a wnaeth Jane Dodds yn un pwysig, Llywydd. Mae hyn yn gyfrifoldeb i'r holl weision cyhoeddus sy'n dod i gysylltiad â phlant sy'n dangos tystiolaeth bod profiad o drais domestig wedi effeithio arnyn nhw eu hunain. O ran yr amcanion y cyfeiriais atyn nhw yn y strategaeth genedlaethol, mae'r pumed o'r chwe amcan yn canolbwyntio ar anghenion hyfforddi'r gweithlu, er mwyn sicrhau bod pobl y gofynnwn iddyn nhw wneud y swyddi anodd hyn yn cael yr hyfforddiant sydd ei angen arnyn nhw, yn cael yr adnoddau sydd eu hangen arnyn nhw, ac, yn unol â phedwerydd amcan y cynllun, eu galluogi i symud eu gweithgarwch i fyny'r afon, fel y byddem yn ei ddweud, fel y gallan nhw ganolbwyntio'n fwy ar ymyrraeth gynnar ac atal, yn hytrach na gorfod cyrraedd fel gwasanaeth ambiwlans, gan geisio achub plant rhag y profiadau a fydd eisoes wedi effeithio arnyn nhw.
English: I thank Heledd Fychan. Llywydd, primary pupils who live further than 2 miles from school and secondary pupils under the age of 16 who live further than 3 miles from school receive free school transport. An initial review of the learner travel Measure was published on 31 March, and a more detailed review will now follow.
Welsh: Diolch yn fawr i Heledd Fychan. Llywydd, mae disgyblion cynradd sy'n byw ymhellach na 2 filltir o'r ysgol a disgyblion uwchradd dan 16 oed sy'n byw ymhellach na 3 milltir o'r ysgol yn cael trafnidiaeth i'r ysgol am ddim. Cafodd adolygiad o'r Mesur teithio gan ddysgwyr ei gyhoeddi ar 31 Mawrth, a bydd adolygiad manylach yn dilyn yn awr.
English: Thank you. With the cost-of-living crisis placing additional pressures on parents and carers, more people are contacting my office with regard to the impact of the cost of transport on attendance. This was emphasised further when Ruben Kelman, a Member of the Youth Parliament for Cardiff North, contacted me a week ago, sharing the results of a survey at Llanishen High School, where parents were asked about their experience of school transport. Frighteningly, 39 per cent of parents noted that their child had had to miss school because they weren't able to afford the cost of the bus. The majority of these pupils were living just under that threshold of 3 miles, which is the threshold for free transport. It was noted that one pupil had lost nine days this year and had lost 15 the previous year because her family weren't able to afford the cost of the bus. These were the words of one parent:
Welsh: Diolch, Prif Weinidog. Gyda'r argyfwng costau byw yn rhoi pwysau cynyddol ar rieni a gofalwyr, mae yna fwyfwy o bobl yn cysylltu gyda fy swyddfa ynglŷn â phris trafnidiaeth yn effeithio ar bresenoldeb. Ategwyd hyn ymhellach pan gysylltodd Ruben Kelman, Aelod o'r Senedd Ieuenctid dros Ogledd Caerdydd, gyda mi bythefnos yn ôl, gan rannu canlyniadau arolwg a redodd Ysgol Uwchradd Llanisien, lle holwyd rhieni am eu profiadau gyda thrafnidiaeth ysgol. Yn frawychus, nododd 39 y cant o'r rhieni bod eu plentyn wedi gorfod colli'r ysgol oherwydd nad oeddent yn medru fforddio cost y bws. Roedd y mwyafrif o'r disgyblion hyn yn byw jest o dan y trothwy o 3 milltir, sef y trothwy ar gyfer trafnidiaeth am ddim. Nodwyd fod un disgybl yn barod wedi colli naw diwrnod eleni ac wedi colli 15 y flwyddyn flaenorol oherwydd bod ei theulu methu fforddio cost y bws. Dyma oedd geiriau un rhiant:
English: 'Over the last few months, I have analysed what bills can be delayed in paying, so my daughter can attend school. It's soul destroying. Please help us parents.'
Welsh: 'Dros yr ychydig fisoedd diwethaf, rwyf wedi dadansoddi pa filiau y gallaf ohirio eu talu, fel y gall fy merch fynychu'r ysgol. Mae'n ddigon i'ch digalonni. Helpwch ni rieni os gwelwch yn dda.'
English: So, First Minister, how is the Welsh Government going to help parents and carers who can't afford public transport?
Welsh: Felly, Prif Weinidog, sut mae Llywodraeth Cymru yn mynd i helpu rhieni a gofalwyr sydd yn methu fforddio trafnidiaeth gyhoeddus?
English: Well, I thank Heledd Fychan for those important points. As she herself said, we can see the cost of living increasing almost every week. Last week, the Office for National Statistics published their monthly figures, which demonstrated that the cost of living has gone up 9.1 per cent. in May, but that transport costs had increased by 13.8 per cent in that same period. So, we can see, of course, the impact that that has on people the length and breadth of Wales. I have seen the report, published following the work done at the school in Llanishen, and, of course, it's important to hear what respondents to that research said. There's more than one way to resolve the problems that were raised. It's important that we do more to help people who live within the catchment to walk or cycle or to have a safe route to school. We, as a Government, will invest more than £200,000 in those programmes over the next three years. But, at the end of the day, I have to tell the Member and other Members that we only have one pot of money as a Government. When we agree our priorities, we do have to pursue those priorities. And our priority, in the agreement with Plaid Cymru, is to use the new funding that we have in order to provide free school meals to all primary aged children. Now, when we have such priorities and only one pot of money available, well, we will have to pursue those things that we have agreed on first.
Welsh: Wel, diolch i Heledd Fychan am y pwyntiau pwysig yna. Fel dywedodd hi, rydym ni'n gallu gweld y costau byw yn cynyddu bron bob wythnos. Wythnos diwethaf, roedd yr ONS wedi cyhoeddi'r ffigurau misol sydd gyda nhw yn dangos bod costau byw wedi mynd lan 9.1 y cant ym mis Mai, ond bod costau trafnidiaeth wedi codi, yn yr un ffigurau, 13.8 y cant. So, gallwn ni weld, wrth gwrs, yr effaith mae hwnna'n ei chael ar amodau pobl ledled Cymru. Dwi wedi gweld yr adroddiad, oedd wedi cael ei gyhoeddi ar ôl y gwaith roedden nhw wedi ei wneud yn yr ysgol yn Llanisien, ac mae'n bwysig, wrth gwrs, i glywed beth mae pobl yn yr ymchwil yna wedi dweud. Mae mwy nag un ffordd i ddatrys y problemau roedd pobl yn codi. Mae'n bwysig i ni wneud mwy i helpu pobl sy'n byw tu fewn i'r dalgylch i gerdded neu i seiclo neu i gael ffordd ddiogel i fynd i'r ysgol. Rydym ni'n buddsoddi, fel Llywodraeth, swm o fwy na £200,000 yn y rhaglenni hynny dros y tair blynedd nesaf. Ond, ar ddiwedd y dydd, mae'n rhaid i fi ddweud wrth yr Aelod ac Aelodau eraill mai dim ond un swm o arian sydd gyda ni fel Llywodraeth. Pan fyddwn ni'n cytuno ar ein blaenoriaethau ni, bydd rhaid inni fynd ar ôl y blaenoriaethau. A'r flaenoriaeth sydd gyda ni, yn y cytundeb sydd gyda ni gyda Phlaid Cymru, yw defnyddio'r arian newydd sydd gyda ni i roi bwyd am ddim i bob plentyn yn ein hysgolion cynradd. Pan fydd blaenoriaeth dda fel yna gyda ni a dim ond un swm o arian gyda ni, wel, mae'n rhaid inni fynd ar ôl y pethau rydym ni wedi cytuno i'w gwneud yn gyntaf.